Ir-Regolament tal-Kunsill (KE, EURATOM, KEFA) Nru 838/95
ta' l-10 ta' April 1995
li jemenda r-Regolament (KEFA, KEE, Euratom) Nru 1826/69 li jistabbilixxi il-forma tal-laissez-passer li għandu jiġi maħruġ lill-membri u lill-aġenti ta' l-istituzzjonijiet
IL-KUNSILL TA' L-UNJONI EWROPEA,
Wara li kkunsidra l-Artikolu 7(1) tal-Protokoll dwar il-Privileġġi u l-Immunitajiet tal-Komunitajiet Ewropej anness mat-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej,
Billi, skond ir-Regolament (KEFA, KEE, Euratom) Nru 1826/69 [1], il-laissez-passer maħruġ lill-membri u l-aġenti ta' l-istituzzjonijiet huma mfassla f'disa' lingwi;
Billi wara t-tkabbir ta' l-Unjoni Ewropea, il-laissez-passer għandu jkun imfassal fi ħdax-il lingwa u l-mudell tal-laissez-passer anness mar-Regolament imsemmi għandu għalhekk ikun adattat,
ADOTTA DAN IR-REGOLAMENT:
Artikolu 1
L-Anness mar-Regolament (KEFA, KEE, Euratom) Nru 1826/69 għandu jkun sostitwit mill-Anness li jidher fl-Anness ma' dan ir-Regolament.
Artikolu 2
Dawk il-laissez-passer li l-validità tagħhom għada ma skadietx għandhom jibqgħu validi sal-ħruġ ta' laissez-passer fil-forma stabbilita f'dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-10 ta' April 1995.